  Майя Бывальцева Воткаын но Уваын частной нылпи садъёс лэсьтыны Удмуртилэн коньдэтысьтыз уксё висъялозы. 17-тӥ куартолэзе со сярысь ивортӥз элькунысь дышетонъя но наукая министр Алексей Мирошниченко. Солэн верамезъя, улосвыл коньдэтысь уксё мыноз инфраструктураез кылдытыны но благоустройстволы. Тодэ вайытом, 2015-тӥ арын куарусёнэ элькун кивалтэт частной нылпи садъёслы субсидиос висъян сярысь ужкагаз кутӥз. Кун ужъюртъёсын ӵош соос но одӥг нылпилы араз 60 сюрс манет басьтозы. Сыӵе юрттэтлы луонлыкъёс вань, уката ик, дышетон ужлы лицензия. Улосвылын чакламъя, 2016-тӥ арын 0,06 процентэз покчиос частной нылпи садъёсы ветлыны кулэ. «Али милям куинь гинэ — «Весёлый светлячок» но кык нимаз ужбергатӥсьёс. Ужпум — нылпи садъёсты одӥг радэ пуктон. Ми Татарстанлэсь адӟем каримы — юрттэт басьтыны быгато нимаз ужбергатӥсьёс но. Али соос югдурез валаны но ужаны кутскыны кулэ», — вераз Алексей Мирошниченко. Министрлэн верамезъя, частной нылпи садъёслэн ӧжытэз ужпумзы — покчиосты чаклан но утялтон. Тегъёс: Дышетон АлексейМирошниченко Ува Удмуртия нылпиос дӥськут Вотка  